दिलजीत दोसांझ ने शहीद जवानों के परिवार वालों के लिए किया ऐसा काम, सुनकर होगा गर्व  
दिलजीत दोसांझ ने जीता दिल
शहीद जवानों के परिवार की यूं की मदद
दिए 3 लाख रुपए
पंजाब के मशहूर सिंगर दिलजीत दोसांझ (Diljeet Dosanjh) ने शहीद जवानों के परिवार वालों के लिए कुछ ऐसा काम किया है, जिसे सुनकर आपका दिल खुश हो जाएगा. उन्होंने जम्मू कश्मीर (Jammu Kashmir) के पुलवामा (Pulwama) में सीआरपीएफ (CRPF) पर आतंकी हमले में शहीद हुए जवानों के परिवार वालों के लिए आर्थिक सहायता की. दिलजीत दोसांझ (Diljeet Dosanjh) ने सीआरपीएफ वाइव्ज वेलफेयर एसोशियशन (CRPF Wives Welfare Association) को पेटीएम के जरिए 3 लाख रुपए ट्रांसफर किए. इसका स्क्रीनशॉन उन्होंने अपने इंस्टाग्राम अकाउंट पर शेयर किया. इतना ही नहीं, दिलजीत दोसांझ ने देश के जवानों और उनके परिवारों के लिए एक भावुक पोस्ट भी लिखा.
 
A post shared by Diljit Dosanjh (@diljitdosanjh) on Feb 16, 2019 at 11:02pm PST
 
दिलजीत दोसांझ (Diljeet Dosanjh) ने लिखा, ''हमारे जवान देश और देश के नागरिकों की रक्षा करते हैं. वह अपने प्यार करने वाले करीबियों से दूर रहते हैं, जिनको यह नहीं पता कि अगले दिन क्या होने वाला है. उनके परिवार वालों को नहीं मालूम कि उन्हें अगली बार कब देखेंगे, लेकिन हमेशा एक उम्मीद बनी रहती थी जो अब उनक परिवार वालों के लिए नहीं है. हम उनके दुख को दूर तो नहीं कर सकते, लेकिन डोनेशन करके थोड़ी मदद करने की कोशिश कर सकते हैं. इस कठिन समय में शहीद जवानों के परिवार वालों की मदद करने के लिए अब हमारा समय है. हम सैनिकों और उनके परिवार के साथ खड़े हैं.''
बता दें, दिलजीत दोसांझ (Diljit Dosanjh) ने बॉलीवुड में 'उड़ता पंजाब' और  'सूरमा' जैसी हिट फिल्में की हैं. उन्होंने पंजाबी फिल्म जट्ट और जूलिएट (भाग 1 और 2), पंजाब 1984, सरदार जी (भाग 1 और 2), सुपर सिंह, अंबरसरिया जैसी सुपरहिट फिल्मों में भूमिका निभाने के लिए जाना जाता है.